CELEX: 32006R1750
Language: lv
Date: 2006-11-27 00:00:00
Title: Komisijas Regula (EK) Nr. 1750/2006 ( 2006. gada 27. novembris ) par selēnmetionīnu kā dzīvnieku barības piedevas izmantošanas atļauju   (Dokuments attiecas uz EEZ)

28.11.2006   
            
            
               LV
            
            
               Eiropas Savienības Oficiālais Vēstnesis
            
            
               L 330/9
            
         KOMISIJAS REGULA (EK) Nr. 1750/2006
   (2006. gada 27. novembris)
   par selēnmetionīnu kā dzīvnieku barības piedevas izmantošanas atļauju
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļaujas dzīvnieku barības piedevu izmantošanai un pamatojumu un kārtību šādu atļauju piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju preparātam, kas minēts pielikumā. Pieteikumā bija pievienotas vajadzīgās ziņas un dokumenti atbilstīgi minētās regulas 7. panta 3. punktam.
            
         
               (3)
            
            
               Pieteikums attiecas uz atļaujas saņemšanu selēnmetionīna preparātam kā dzīvnieku barības piedevai visām sugām, ko klasificē kā dzīvnieku barības piedevu kategorijā “uzturfizioloģiskās piedevas”.
            
         
               (4)
            
            
               Analīzes metode, kas minēta atļaujas pieteikumā saskaņā ar Regulas (EK) Nr. 1831/2003 7. panta 3. punktu, attiecas uz barībā lietotās dzīvnieku barības piedevas aktīvās vielas noteikšanu. Līdz ar to šīs regulas pielikumā minētā analīzes metode nav jāsaprot kā Kopienas analīzes metode 11. panta izpratnē Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2).
            
         
               (5)
            
            
               Eiropas Pārtikas nekaitīguma iestāde (turpmāk “iestāde”) 2006. gada 19. aprīļa atzinumā secināja, ka selēnmetionīnam nav kaitīgas iedarbības uz dzīvnieku veselību, cilvēku veselību vai vidi (3). Atzinumā minēts arī tas, ka selēnmetionīnam nerada nekādu citu risku, kas atbilstīgi Regulas (EK) Nr. 1831/2003 5. panta 2. punktam būtu par pamatu minētās piedevas aizliegšanai. Saskaņā ar šo atzinumu minētā preparāta izmantošanu var uzskatīt par bioloģiskā selēna avotu, un tas atbilst visu dzīvnieku sugu uzturfizioloģiskās piedevas kritērijiem. Iestādes atzinumā ieteikts ieviest atbilstošus pasākumus lietotāju drošībai. Tomēr tā neuzskata, ka ir vajadzība ieviest īpašas pēcpārdošanas uzraudzības prasības. Turklāt minētajā atzinumā ir apstiprināts ziņojums par barībā lietotās dzīvnieku barības piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003. Minētā preparāta novērtējumā ir norādīts, ka Regulas (EK) Nr. 1831/2003 5. pantā minētie nosacījumi ir izpildīti. Attiecīgi minētā preparāta izmantošana ir jāatļauj, kā noteikts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst barības piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 27. novembrī
      
         
            Komisijas vārdā —
         
            Komisijas loceklis
         
         Markos KYPRIANOU
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 165, 30.4.2004., 1. lpp. Regulā grozījumi izdarīti ar Komisijas Regulu (EK) Nr. 776/2006 (OV L 136, 24.5.2006., 3. lpp.).
   
      (3)  Zinātnes ekspertu grupas piedevu un produktu vai dzīvnieku barībā izmantoto vielu jautājumos atzinums par Sel-Plex® produkta drošību un efektivitāti kā dzīvnieku barības piedevu saskaņā ar Regulu (EK) Nr. 1831/2003. Pieņemts 2006. gada 19. aprīlī. EFSA Vēstnesis (2006) 348, 1.–40. lpp.
   
      PIELIKUMS
      
                  Piedevas reģistrācijas numurs
               
               
                  Atļaujas īpašnieka nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  Elementa (Se) maksimālais saturs mg/kg kompleksā barībā ar 12 % mitruma saturu
               
            
                  Uzturfizioloģisko piedevu kategorija. Funkcionālā grupa: mikroelementu maisījumi
               
            
                  3b8.10
               
               
                  —
               
               
                  Selēna organiskais veids, ko ražo Saccharomyces cerevisiae
                  
                  CNCM I-3060
                  (neaktivēts, ar selēnu bagātināts raugs)
               
               
                  Piedevas raksturojums
                  Organisks selēns galvenokārt selēnmetionīns (63 %) un zems selēna komponentu (34–36 %) molekulārais svars ar minimālo 2 000–2 400 mg Se/kg (organiskais selēns 97–99 %) sastāvu
                  Analītiskā metode (1)
                  
                  Zēmana grafīta krāsns, atomu absorbcijas spektrometrija (AAS) vai hidrīda AAS
               
               
                  Visas sugas
               
               
                  —
               
               
                   
               
               
                  0,50 (kopā)
               
               
                  Piedevu jāiekļauj kombinētajā barībā premiksa veidā.
                  Lietotāju drošībai: elpceļu aizsardzība apstrādes laikā un aizsargbrilles un cimdi
               
               
                  10 gadi no šīs regulas spēkā stāšanās dienas
               
            
         (1)  Analītiskās metodes sīkāks apraksts ir pieejams šādā Kopienas references laboratorijas tīmekļa vietnē: www.irmm.jrc.be/html/crlfaa/